
CONSILIUL LOCAL AL ORAȘULUI DETA

H O T Ă R Â R E A
privind revocarea unor Hotărâri ale Consiliului local al orașului Deta.
Analizând temeiurile juridice, respectiv:

a) Legea 554/2004 privind contenciosul administrativ, cu modificările și completările ulterioare; 

b) Legea nr. 24/2000 privind normele de tehnică legislativă în elaborarea actelor normative, republicată;

Ținând cont de:
a) referatul de aprobare al Primarului orașului Deta, în calitatea sa de iniţiator, înregistrat cu nr. 11.228/21.11.2022;
b) raportul nr. 11.280/21.11.2022 al Compartimentului Cadastru și agricultură și nr. 11.299/22.11.2022 al Serviciului Buget, contabilitate, finanțe, impozite și taxe din cadrul Aparatului de specialitate al Primarului orașului Deta, prin care se propune revocarea unor Hotărâri ale Consiliului local al orașului Deta, având în vedere că nu au intrat în circuitul civil și nu au produs efecte juridice;
c) avizul consultativ al Comisiei Juridice a Consiliului local;

În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare;

Consiliul local al orașului Deta adoptă prezenta hotărâre:
Art. 1 - Se aprobă revocarea următoarelor Hotărâri ale Consiliului local al orașului Deta: 

1. Hotărârea nr. 54 din 31.03.2020 privind aprobarea vânzării locuinței pentru tineri, construită prin Agenția Națională pentru  Locuințe, situată în orașul Deta, str. Pădurii nr. 13, bl. A, ap. 8, actualului chiriaș Ort Mihai.

2. Hotărârea nr. 172 din 25.10.2022 privind aprobarea vânzării locuinței pentru tineri, construită prin Agenția Națională pentru Locuințe, situată în orașul Deta, str. Orhideelor, bl. A, sc. B, ap. 4, actualului chiriaș Mladin Alina-Florica.

3. Hotărârea nr. 177 din 25.10.2022 privind atribuirea în folosinţă gratuită a unei suprafeţe de teren pentru vatră de stupină.
Art. 2 - Prezenta hotărâre se comunică, prin intermediul secretarului general al orașului, în termenul prevăzut de lege:

- Instituţiei Prefectului – Judeţul Timiş;

- Primarului Oraşului Deta;

- Compartimentului Administraţie publică, protocol;
- Compartimentului Cadastru și agricultură;

- Serviciului Buget, contabilitate, finanțe, impozite și taxe;
- prin publicarea pe site-ul www.detatm.ro.
INIȚIATOR PROIECT,                                                  AVIZEAZĂ PENTRU LEGALITATE:
       Petru ROMAN,                                                               Secretarul general al orașului Deta    

              Primar                                                                               Coralia SCULEAN         
